open-index/open-wikipedia-markdown huggingface dataset:
Pipolätkä Ruka

**Pipolätkä Ruka** on TD Productions Oy:n  järjestämä pipolätkä tapahtuma Rukalla tammikuun puolivälissä. Pelit pelataan Kaltiolammella Eturinteiden ja ravintola Pisteen välittömässä läheisyydessä sekä Mäkihyppystadionilla. Tapahtuma alkaa torstaina ja päättyy lauantaina.

## Voittajat

**2026:**

# Arctic NightMare
# HC Räikkä

**2025:**

# Mighty Dicks
# Koputtajat

**2024:**

# Sintix
# Hautajärven Pallokerho
# Mighty Dicks

**2023:**

# Vuorelan Veikot
# HC Nahkat
# HC Väsyneet

**2022:**

# Vuorelan Veikot
# Wilhelm Devils
# Varamiehet

**2020:**

# Tunturipöllöt
# Lepattava Lätty
# Pienee Tilaa

**2019:**

# Tunturipöllöt
# 45 All Stars
# Lepattava Lätty

**2018:**

# Tunturipöllöt
# Jääkuutiot
# HC Rässärit

**2017:**

# HC Sintit

**2016:**

# Lepattava Lätty

## Lähteet

## Aiheesta muualla

* Pipolätka Ruka
* Facebook
* Instagram
Wrocławin lääketieteellinen yliopisto

**Wrocławin lääketieteellinen yliopisto** () on Puolan Wrocławissa toimiva lääketieteellinen yliopisto.

Yliopisto sai alkunsa vuonna 1946 muodostetun lääketieteellisen tiedekunnan pohjalta, jonka Wrocławin yliopiston ja Wrocławin teknillinen yliopisto perustivat yhdessä. Tiedekunnan pohjalta muodostettiin Wrocławin lääketieteellinen akatemia vuonna 1950. Vuonna 2012 tästä tuli Wrocławin lääketieteellinen yliopisto.

Yliopistossa on runsas 6&nbsp;300 opiskelijaa, joista naisia on noin 69 ja miehiä 31 prosenttia. Puolan ulkopuolelta tulleita opiskelijoita on 13 prosenttia.. Tiedekuntia on viisi: lääketieteellinen, hammaslääketieteellinen, farmasian, kansanterveyden ja jatko-opintojen tiedekunta. Englanniksi on mahdollista opiskella lääketieteen, hammaslääketieteen ja kansanterveyden (terveystieteen) tiedekunnissa. Yliopistolla on kaksi sairaalaa, joista Wrocławin yliopistollinen kliininen sairaala on tunnetumpi.

Kansallisessa vuoden 2024 Perspektywy-yliopistovertailussa yliopisto sai jaetun 16. sijan. Tunnetuista yliopistorankingeista kiinalainen ARWU luokitteli yliopiston vuoden 2024 maailmanlistallaan sijaluokkaan 901-1000 ja brittiläinen THE maailmanlistansa sijaluokkaan 501-600 (2025) runsaasta 2&nbsp;000:sta arvioimastaan yliopistosta.

## Kuvia


Wrocław Medical University - Szpital kliniczny.jpg|Lääketieteellisen yliopiston historiallisella kampusalueella sijaitsee monia vanhoja tiilirakennuksia.
Rektorat uniwersytetu medycznego we wrocławiu.jpg|Yliopiston rehtoraatin rakennus sijaitsee Oderjoen äärellä.
9977viki Kliniki Uniwersytetu Medycznego. Barbara Maliszewska.jpg|Vanhan kampusalueen klinikoita.
AkademickiSzpitalKliniczny.jpg|Akademicki Szpital Kliniczny (sairaala).
Wrocław, Ośrodek Badawczo–Naukowo–Dydaktyczny Dolnośląskiej Farmacji - fotopolska.eu (210589).jpg|Farmaseuttinen tutkimuskeskus.


## Lähteet

## Aiheesta muualla
Arvo Vesa

**Arvo Emil Vesa** (20. elokuuta 1894 Teisko – 23. toukokuuta 1946 Helsinki) oli suomalainen lääkäri ja professori.

## Henkilöhistoria
Vesan vanhemmat olivat vuokratilallinen Juho Vesa ja Karoliina Gröndahl ja puoliso vuodesta 1922 pianonsoiton opettaja Helmi Maria Iltanen. Vesa tuli ylioppilaaksi Tampereen reaalilyseosta 1914 ja valmistui lääketieteen kandidaatiksi 1917 ja lisensiaatiksi 1922. Lääketieteen ja kirurgian tohtoriksi hän väitteli 1934. Vesa oli Kokemäen kunnanlääkäri 1922–1928 ja 1930–1932, Harjavallan sairaalan lääkäri 1923–1925 ja Helsingin yleisen sairaalan avustava lääkäri 1928–1930 ja 1933–1934. Helsingin yliopiston dosentti hän oli 1936–1940 ja apulaisopettaja 1935–1938 ja Kivelän sairaalan sisätautien osaston ylilääkäri 1938–1940. Helsingin yliopiston sisätautiopin professori ja 2. sisätautiosaston klinikan johtaja Vesa oli 1940–1946. Vesa julkaisi alaltaan sekä tutkimuksia että oppikirjoja.
 
## Julkaisuja
* *Retikulosyyttireaktiosta bothriocephalusanemiassa*, 1929 (eripainos, Aikakauskirja Duodecim 1929:1, s. 34-47)
* *Hyperinsulismista*, 1929 (eripainos, Aikakauskirja Duodecim 1929:10, s. 805-818)
* *Lues ja vaikea anemia*, 1930 (eripainos, Aikakauskirja Duodecim 1930:10, 17 s.)
* *Pernisiöösin anemian hoidosta: yleiskatsauksia*, 1931 (eripainos, Aikakauskirja Duodecim 1931:12, s. 1122-1127)
* *Studien über Diabetes mellitus unter Anwendung von zweistündlichen bei Tag und Nacht entnommenen Blutzucker- und Harnproben*, Helsinki: Helsingin yliopisto, 1934 (väitöskirja)
* *Tautioppi*, Porvoo: WSOY, 1935
* *Sokeritautisten ravinto ja insuliini*, 1936 (eripainos, Aikakauskirja Duodecim 1936:5, s. 409-429)
* *Kokeita uudella insuliinilla*, 1937 (eripainos, Aikakauskirja Duodecim 1937:2, s. 177-184)
* *Anemiaa sairastavien sydänoireista*, 1937 (eripainos, Aikakauskirja Duodecim 1937:10, s. 931-946)
* *Sydämen toimintakokeista*, 1941 (eripainos, Aikakauskirja Duodecim 1941:2, s. 61-78)
* *K-vitamiini ja hepariini*, 1941 (eripainos, Aikakauskirja Duodecim 1941:12, 10 s.)
* *Elektrokardiografisen tutkimuksen käytännöllisestä merkityksestä*, 1941 (eripainos, Aikakauskirja Duodecim 1941:12, s. 560-567)
* *Veren kiertoajan määrittämisestä magnesiumsulfaatilla*, 1941 (eripainos, Aikakauskirja Duodecim 1941:12, s. 892-899)
* *Sairaanhoitajattarien oppikirja. 6, Sisätautioppi*, Porvoo: WSOY, 1943
* *Elektrokardiografia*, Helsinki: Otava, 1945, Arvo Vesa ja Leo Noro
* *Synnynnäisistä sydänvioista*, 1945 (eripainos, Aikakauskirja Duodecim 1945:10, s. 693-704)

## Lähteet
Galiameloni

**Galiameloni** on melonin lajike. Sen kuori on verkkomaisesti pilkullinen. Kuoren kuten myös hedelmämallon väri on vihertävänkeltainen. Hedelmä on maultaan makea.

## Lähteet
Puolan ansioristi

**Puolan ansioristi** () on puolalainen kunnianosoitus, joka perustettiin ensimmäisen kerran vuonna 1923 ja uudelleen vuonna 1992. Ansioristiä myönnetään tunnustuksena poikkeuksellisesta palveluksesta niin sotilaille kuin siviileillekin. Saajan ei tarvitse olla Puolan kansalainen. Aloitteen kunniamerkin jakamisesta voi tehdä joko pääministeri, ministeri, voivodi tai valtion viraston johtaja. Päätöksen ansioristin jakamisesta tekee Puolan presidentti.

Ansioristiä jaetaan kolmessa luokassa:

*  kultainen
*  hopeinen
*  pronssinen

## Lähteet
Surun laakso

**Surun laakso** on Induksen vesistöalueeseen kuuluva jokilaakso Himalajan vuoristossa. Se sijaitsee Ladakhin alueella. Tässä laaksossa on pieni kylä, jossa on muutamia Buddhan inkarnaatiota, tarkemmin Maitreyaa esittäviä veistoksia.

## Lähteet
Joel Nyström

**Joel Nyström** (s. 14. toukokuuta 2002 Karlstad, Ruotsi) on ruotsalainen jääkiekkoilija, pelipaikaltaan puolustaja. Nyström pelaa lainasopimuksella kasvattajaseurassaan SHL-joukkue Färjestad BK:ssa. Hänellä on NHL-joukkue Carolina Hurricanesin kanssa kauden 2025–2026 loppuun saakka ulottuva tulokassopimus.

Carolina Hurricanes varasi hänet seitsemännellä kierroksella 219. varausvuorolla . Nyström on pelannut 204 SHL:n runkosarjan ottelua. Näissä otteluissa hän on tehnyt 22 maalia ja 55 syöttöä eli yhteensä 77 tehopistettä. Nyströn on pelannut 36 SHL:n pudotuspelien ottelua. Näissä otteluissa hän on tehnyt kaksi maalia ja seitsemän syöttöä eli yhteensä yhdeksän tehopistettä. Uran tilastot päivitetty 17. tammikuuta 2025.

## Lähteet
Espoon tekniikan alan oppilaitos (Amtek)

**Espoon tekniikan alan oppilaitos** **AMTEK** oli vuosina 2001 – 2006 Espoossa ja Kirkkonummella toiminut tekniikan ja liikenteen alojen ammatillinen oppilaitos. 

Espoon tekniikan alan oppilaitos perustettiin Espoon seudun koulutuskuntayhtymän alaisuuteen ja muodostettiin Espoon ja Kirkkonummen ammattioppilaitoksista.  Henkilökunnan ja rehtoreiden yhteisestä toivomuksesta oppilaitokset säilyttivät yhdistysmisvaiheessa alkuperäiset nimensä.
Toimipisteet sijaitsivat Leppävaarassa, Matinkylässä, Kirkkonummella ja Suomenojalla.
Oppilaitos sijaitsi virallisesti Matinkylässä osoitteessa Matinkatu 3, 02230 Espoo.

Ensimmäisenä toimintavuotenaan Espoon tekniikan alan oppilaitos tarjosi koulutusta kahdeksalla eri ammattialalla, näihin kuuluivat auto-, graafinen, kone- ja metalliala, puu-, rakennus-, sähkö-, vaatetus- ja viestintäalat.

Ensimmäinen Taitaja9-kilpailu järjestettiin Espoon tekniikan alan oppilaitoksessa 2. maaliskuuta 2002. Kilpailun tuomarikuntaa johti rehtori Mikko Eloranta. 

Vuonna 2005 oppilaitoksen nimeksi tuli Espoon tekniikan ja kulttuurin oppilaitos, AMTEK.

Amtek organisoitui kolmeen päälinjaan joita olivat Kone (auto, kone, metalli), Sähkö, ja Moniala (viestintä, puu, rakennus, vaatetus ja yhteiset aineet). Autoalalta valmistui ajoneuvoasentajia ja autonkorjaajia. Kone- ja metallialalta koneistajia, levyseppähitsaajia ja koneenasentajia. Sähköalalla opiskeltiin elektroniikan ja tietoliikennetekniikan koulutusohjelmissa. Leppävaarassa ja Matinkylässä oli mahdollisuus opiskella "ammattilukiossa" lisäksi YO-tutkintoon johtavia opintoja. Kirkkonummella koulutettiin automaatioasentajia. Audiovisuaalisen viestinnän koulutusohjelmasta valmistui media-assistentteja. Painoviestinnässä oli ulkoasuntoteuttajan ja painotekniikan koulutusohjelmat. Puualalta valmistui puuseppiä joiden uusi nimi oli puualan artesaani, opiskelu tapahtui asiakastöiden parissa. Rakennusalalla ensimmäinen vuosi opiskeltiin työsalilla ennen siirtymistä työmaille. Vaatetusalalla pukuompelijan tutkinnon korvasi artesaanikoulutus.

Aikuiskoulutuksessa oli pukuompelijan ammattitutkinnossa suuntautumisalana näyttämöpukujen valmistus. Aikuisia valmistui myös puusepiksi ja artesaaneiksi. Aikuisille maahanmuuttajille järjestettiin ammatilliseen koulutukseen valmentavaa kurssitusta, sekä ajoneuvonasentajan osatutkintoja. Ohjelmassa oli myös tietokoneen ajokorttikursseja. 
Kirkkonummella järjestettiin IT-asiantuntijakurssi TE-keskuksen rahoituksella.

## Koulutustarjonta
Lukukausilla 2004–2006 Espoon tekniikan alan oppilaitos tarjosi opintoja kymmeneen ammatilliseen perustutkintoon:

* Rakennusalan pt. 
* Sähköalan pt. 
* Painoviestinnän pt.
* Käsi- ja taideteollisuusalan pt. (puu)
* Käsi- ja taideteollisuusalan pt. (metalli)
* Käsi- ja taideteollisuusalan pt. (vaatetus)
* Audiovisuaalisen viestinnän pt.
* Kone- ja metallialan pt.
* Veneenrakennuksen pt.
* Autoalan pt.

Espoon seudun koulutuskuntayhtymä otti vuonna 2005 markkinointinimen Omnia ja 1. elokuuta 2006 kaikki aiemmat oppilaitosten nimet poistuivat käytöstä.

## Rehtorit
* Mikko Eloranta 2001-2002 
* Juha-Pekka Saarinen 2002-2006 

## Lähteet
Kahden sormen tervehdys

**Kahden sormen terveyhdys** () on sotilastervehdys, joka nimensä mukaisesti tehdään kahdella sormella. Virallisesti sitä käyttävät ainakin Puolan asevoimat. Kahden sormen sanotaan kuvaavan isänmaata ja kunniaa.

Tervehdyksen alkuperästä ei ole täyttä varmuutta. Yhden tarinan mukaan se sai alkunsa Napoleonin sodissa nimettömäksi jäänyt adjutantti haavoittui räjähdyksen seurauksena ja hänelle jäi käteen vain kaksi sormea. Tästä huolimatta hän tervehti komentajaansa ennen kuolemaansa. Myös se, kuka komentaja oli kyseessä, on jäänyt epäselväksi. Toisen maailmansodan aikana puolalaisten käyttämä tervehdys aiheutti hämmennystä liittoutuneissa, joista osa piti tervehdystä epäkunnioittavana. Britannian alaisuudessa palvelevia puolalaisjoukkoja jopa määrättiin tervehtimään koko kädellä.

## Lähteet
Mattias Hävelid

**Mattias Hävelid** (s. 1. tammikuuta 2004 Täby, Ruotsi) on ruotsalainen jääkiekkoilija, pelipaikaltaan puolustaja. Hävelid edustaa lainasopimuksella Allsvenskanissa pelaavaa Djurgårdens IF:aa. Hänellä on sopimus SHL;ssä pelaavan kasvattajaseuransa Linköping HC:n kanssa kauden 2024–2025 loppuun saakka. Hävelid on jääkiekkoilija Niclas Hävelidin poika.

NHL-joukkue San Jose Sharks varasi hänet toisella kierroksella 45. varausvuorolla . Hävelid on pelannut 110 SHL:n runkosarjan ottelua. Näissä otteluissa hän on tehnyt kuusi maalia ja 13 syöttöä eli yhteensä 19 tehopistettä. Uran tilastot päivitetty 17. tammikuuta 2025.

## Lähteet
Jan Zamoyski

**Jan Zamoyski** (19. maaliskuuta 1542, Skokówka, Puola – 3. kesäkuuta 1605, Zamość) oli puolalainen ylimys ja voimahahmo 1500-luvun lopun Puolan kuninkaallisessa politiikassa. Hän oli kuningas Sigismund II:n ja Stefan Batoryn puolalainen neuvonantaja ja myöhemmin Sigismund III Vaasan kilpailija.

Zamoyski opiskeli Ranskassa ja Italiassa, palasi Puolaan vuonna 1565 ja nimitettiin kuningas Sigismund II:n sihteeriksi. Sigismundin kuoleman (1572) jälkeen hänestä tuli yksi aateliston suosituimmista johtajista. Hän vastusti valtaistuimen tarjoamista Itävallan Habsburgeille, ja tuki Stefan Batorya. Batoryn noustua valtaan Zamoyskista tuli yksi hänen lähimmistä miehistään, valtakunnankansleri vuonna 1578 ja hetmani (asevoimien komentaja) vuonna 1581. Hänestä tuli pian yksi rikkaimmista Puolan ylimyksistä.

Báthoryn kuoleman jälkeen Zamoyski vastusti taas Habsburgien ehdokasta arkkiherttua Maximiliania ja osallistui Sigismund III Vaasan valintaan. Kun Maximilian yritti vallata Krakovan väkisin, Zamoyski otti hänet vangiksi.  Sigismund III:n hallituskauden alettua Zamoyski siirtyi kuitenkin oppositioon. Kuningas pelkäsi hetmanin valtaa, ja Zamoyski puolestaan kohteli kuningasta pelinappulana. Avoin konflikti syttyi vuoden 1592 sejmin (valtiopäivien) aikana, kun Zamoyski tiesi, että Sigismund suunnitteli Puolan kruunun luovuttamista Habsburgeille vastineeksi siitä, että he tukivat hänen oikeuttaan Ruotsin valtaistuimelle. Zamoyski ei onnistunut syrjäyttämään Sigismundia, mutta kasvatti valtaansa Moldaviassa ja Valakiassa.

Vuonna 1600 Liivinmaan sodan aikana Zamoyski valtasi takaisin ruotsalaisilta joitakin linnoituksia. Rankka taistelu oli kuitenkin hänelle liikaa, ja hän erosi asevoimien johdosta vuonna 1602.

Zamoyski perusti Zamośćin kaupungin ja yliopiston. Hän ihaili antiikin Rooman perintöä, ja pyrki soveltamaan demokratian aatteita Puolassa. Hän vaikutti siihen, ettei Puolasta tullut samanlainen itsevaltiaan kuninkaan hallitsema valtio kuinmonista muista tuon ajan valtioista.

## Lähteet

## Aiheesta muualla
Puolan presidentinvaalit 2025

**Puolan vuoden 2025 presidentinvaalien** ensimmäinen kierros järjestettiin 18. toukokuuta ja toinen kierros 1. kesäkuuta 2025. Istuva presidentti Andrzej Duda ei voinut enää tulla valituksi. Kansallismielinen Karol Nawrocki voitti vaalit 50,9 prosentin ääniosuudella.

## Tausta
Puolan perustuslain mukaan presidentiksi valittavan henkilön tulee olla vähintään 35-vuotias Puolan kansalainen, joka on vaalikelpoinen alahuoneen vaaleissa. Presidentin virkakauden pituus on viisi vuotta. Tullakseen valituksi ehdokkaan tulee saada yli 50 % äänistä. Mikäli näin ei käy ensimmäisellä kierroksella, kahden eniten ääniä saaneen ehdokkaan välillä järjestetään toinen kierros. Virkakausien määrä on rajattu kahteen. Ehdokkaaksi rekisteröitymiseen vaaditaan 100 000 äänioikeutetun allekirjoittama kannattajakorttia. 

Vaalien päivämäärät ilmoitettiin julkisuuteen 8. tammikuuta 2025.

Ulkomailla pysyvästi oleskelevat puolalaiset voivat myös äänestää, mutteivät valtakirjalla tai kirjeitse.

## Tulokset
Ensimmäisellä kierroksella oli mukana yhteensä 13 ehdokasta. Toiselle kierrokselle pääsivät EU-myönteinen Varsovan pormestari Rafał Trzaskowski, joka sai ensimmäisellä kierroksella 31 prosenttia äänistä, ja kansallismielinen historioitsija Karol Nawrocki, joka sai 30 prosenttia äänistä.

Ovensuukyselyt ennustivat äärimmäisen tasaista lopputulosta, ja kyselyissä Trzaskowskilla oli hienoinen johto. Ääntenlaskun päätyttyä uutisoitiin Nawrockin kuitenkin voittaneen toisen kierroksen 50,9 prosentin ääniosuudella.

## Lähteet
Mansikkapasta

**Mansikkapasta** () on puolalainen ruokalaji. Se valmistetaan mansikoista, pastasta, kermasta ja sokerista. 

Ruokalajin alkuperästä ei ole täyttä varmuutta. Puolassa ruokaa tarjotaan pääruokana tai jälkiruokana. 

Mansikkapastaa syödään yleisesti kesällä, sillä Puolassa mansikkakausi kestää toukokuusta heinäkuuhun. Sitä tarjotaan myös Puolassa kouluruokana. Puolalaisessa kulttuurissa mansikkapastaa pidetään usein nostalgisena lapsuuteen liittyvänä ruokana.

## Lähteet
Xavier Worthy

**Xavier Worthy** (s. 27. huhtikuuta 2003) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Worthy edustaa NFL-joukkue Kansas City Chiefsia. Ennen NFL-uraansa hän pelasi Texasin yliopiston joukkueessa. Chiefs varasi hänet ensimmäisellä kierroksella 28. varausvuorolla .  Kesäkuussa 2024 Worthy teki Chiefsin kanssa nelivuotisen ja yhteensä 13,8 miljoonan dollarin arvoisen tulokassopimuksen. Worthy on pelannut 17 NFL:n runkosarjan ottelua. Näissä otteluissa hänellä on 59 kiinniottoa. Näillä kiinniotoilla hän on edennyt 638 jaardia ja tehnyt kuusi touchdownia. Hän on edennyt juoksemalla 104 jaardia ja tehnyt kolme touchdownia. Uran tilastot päivitetty 17. tammikuuta 2025.

## Lähteet
Alanya Market

**Alanya Market** on Suomen suurin etnistä ruokaa myyvä päivittäistavarakauppa. Sen taustayhtiöitä ovat Armina Oy ja vuonna 2009 perustettu Cemet Oy, joka harjoittaa myös elintarvikkeiden maahantuontia ja tukkukauppaa toiminimellä Elatukku. Alanya Market aloitti toimintansa Helsingin Puotinharjun Puhos-ostoskeskuksesta, josta se laajensi marraskuussa 2023 Stockmann Herkulta vapautuneisiin 2&nbsp;000 neliömetrin tiloihin viereisessä Itis-kauppakeskuksessa. Alanya Market -myymälä on myös Espoontorin kauppakeskuksessa ja Tampereen Puutarhakadulla ja Hervannassa. Kauppaketju laajentui Turkuun syksyllä 2025. Aiemmin valtaosa Alanya Marketin asiakkaista oli maahanmuuttajia, mutta yrityksen arvion mukaan enemmistö uuden Itiksen myymälän asiakkaista on ollut kantasuomalaisia. Suosituimpia tuotekategoriota ovat liha, leipomotuotteet ja vihannekset.

Lapsena pakolaisperheensä kanssa Istanbulista Suomeen tullut 27-vuotias Emin Gürmüç kävi peruskoulun ja meni sitten töihin isänsä pitämään ruokakauppaan. Isä on edelleen mukana toiminnassa, mutta Emin johtaa nyt yritystä. Kolmas perheenjäsen yrityksen palveluksessa on veli Huseyn, joka vastaa maahantuonnista.

## Lähteet
SpaDeX

**SpaDeX** on Intian avaruustutkimusjärjestön ISROn 30. joulukuuta 2024 laukaisema kaksoissatelliitti. Se on kehityshanke, jossa testataan kahden aluksen kohtaamista ja telakointia.

Kantorakettina oli PSLV-CA C60 ja laukaisualustana Satish Dhawan Space Centren ensimmäinen alusta. Telakoituminen suoritettiin onnistuneesti 16. tammikuuta 2025. Vaikka alukset laukaistiin samalla raketilla, voidaan Intiasta katsoa tulleen neljäs taho, joka on suorittanut telakoinnin avaruudessa.

220 kilogramman massaiset satelliitit pohjautuvat Indian Mini Satellite bus -luokkaan. Telakoitumiseen käytettiin pienennettyä versiota kansainvälisestä telakointistandardista International Docking System Standard (IDSS).

## Lähteet
Liisa Talvitie

**Liisa Talvitie** (s. 1955) on suomalainen toimittaja ja kirjailija. Hän työskenteli toimittajana vuosina 1982−2020 ja on kirjoittanut useita elämäkertoja.

## Ura
Talvitie aloitti vakituisen toimittajan uransa Ilta-Sanomissa vuonna 1982. Myöhemmin hän työskenteli Me Naisissa ja Gloriassa. Vuonna 2010 hän siirtyi Apu-lehden toimittajaksi, jossa työskenteli eläkkeelle jäämiseensä saakka vuonna 2020.

Apu-lehdessä Talvitie teki laajoja reportaaseja ja matkusti ympäri maailmaa. Hän raportoi muun muassa Haitin jälleenrakennustöistä maanjäristyksen jälkeen ja vieraili Nepalissa, Tansaniassa, Keniassa sekä Bosnia-Hertsegovinassa.

## Perhe
Liisa Talvitie on toimittaja Sakari Talvitien tytär.

## Tunnustukset
Talvitie sai kutsun vuoden 2018 itsenäisyyspäivän vastaanottoon Presidentinlinnassa. Kutsu oli tunnustus hänen työstään, johon oli kuulunut muun muassa presidentti Sauli Niinistön ja rouva Jenni Haukion ulkomaanmatkojen seuraaminen. Hän oli toiminut ainoana toimittajana presidentin Japanin-vierailulla vuonna 2016 ja ainoana printtitoimittajana presidenttiparin Minneapolisin-vierailulla vuonna 2017.

## Teokset
Talvitie on kirjoittanut useita elämäkertoja. Hänen teoksiinsa kuuluvat muun muassa:

* 
* 
* 
* 

## Lähteet
Multian sosiaali- ja terveyspalvelupiste

Keski-Suomen hyvinvointialueen ylläpitämä **Multian sosiaali- ja terveyspalvelupiste** (ent. terveysasema) toimii Multialla osoitteessa Nehentie 2. Se on avoinna keskiviikkoisin kello 8–16. Palvelupiste on avoinna keskiviikkoisin kello 12–14. Kiireellisissä tapauksissa palveluita tarjoaa Keuruun sosiaali- ja terveysasema kello 8-16 sekä iltaisin ja viikonloppuisin Jyväskylässä Sairaala Novan yhteispäivystys kello 8–22. Terveysasemalla toimii lääkäri- ja hoitajavastaanoton puhelinpalvelu. Hoitotarvikejakelu on avoinna keskiviikkoisin kello 14–15. Terveysasemalla toimii myös suun terveydenhuolto, kuntoutus, mielenterveys- ja päihdepalvelut sekä neuvola.

Keski-Suomen hyvinvointialueen aluevaltuusto päätti kokouksessaan 2. joulukuuta 2025 luopua Multian palvelupisteestä arviointineuvoston toimenpide-ehdotuksen mukaisesti.

## Lähteet
Pamir (joki)

**Pamir** () on Pandžin oikeanpuoleinen alkujoki Afganistanin ja Tadžikistanin rajalla. Sen pituus on 124 kilometriä ja valuma-alueen laajuus 4&nbsp;400 neliökilometriä.

Joki saa alkunsa 4&nbsp;125 metrin korkeudella sijaitsevasta Zorkūljärvestä. Se virtaa yläjuoksullaan hitaasti leveässä laaksossa ja muuttuu Julmazorjoen suun jälkeen vuolaaksi vuoristojoeksi. Pamir yhtyy Wahanjokeen 216 kilometriä tämän lähteiden alapuolella muodostaen Pandžjoen.

## Lähteet
Atlantintöyhtökampela

**Atlantintöyhtökampela** (*Arnoglossus thori*) on vasensilmäkampeloihin kuuluva kalalaji. Lajia tavataan Atlantista ja Mustastamerestä. 

## Koko ja ulkonäkö
Atlantintöhtökampela kasvaa useimmiten 12–15 cm pitkäksi ja voi suurimmillaan saavuttaa 18–25 cm:n pituuden. Laji on ruumiinrakenteeltaan litteä ja soikea. Silmät sijaitsevat kalan vasemmalla kyljellä. Atlantintöyhtökampelan selkäevän toinen ruoto on muita ruotoja pidempi ja nauhamaisen litteä. Toisinaan myös muutama muu selkäevän ensimmäisitä ruodoista on hieman pidentynyt. Lajin vasen kylki on harmahtavanruskeankirjava ja siinä runsaasti tummia pilkkuja ja laikkuja. Atlantintöyhtökampelan vasen kylki on vaalea. Pidentynyt selkäevän ruoto on vaalea.  

## Levinneisyys ja elintavat
Atlantintöyhtökampelaa tavataan Iso-Britannian ja Irlannin etelärannikolla, Ranskasta Sierra Leoneen, Välimerestä ja Mustastamerestä. Kala elää muta- tai hiekkapohjilla ja usein myös meriheinää kasvavilla alueilla. Atlantintöyhtykampelan ravintoa ovat pienet kalat ja selkärangattomat eläimet. Lisääntymiskausi on huhtikuulta heinäkuulle.

Atlantintöyhtökampelaa kalastetaan pienissä määrin esimerkiksi Välimeren alueella ja Luoteis-Afrikan rannikolla. Kalaa syödään joko tuoreena tai kuivattuna ja suolattuna.

## Lähteet
Varainhankinta

**Varainhankinta** on rahoituksen hankkimiseen tähtäävää toimintaa, jota harjoittavat erilaiset yhdistykset, yritykset, ryhmät ja muut organisaatiot. Varainhankinnalla pyritään turvaamaan toiminnan jatkuvuus ja mahdollistamaan organisaation tavoitteiden toteuttaminen.

Varainhankinta on monille organisaatioille välttämätöntä toiminnan jatkuvuuden kannalta. Erityisesti yleishyödyllisille yhteisöille onnistunut varainhankinta mahdollistaa riippumattomuuden ulkopuolisesta rahoituksesta. Ulkopuolista rahoitusta haettaessa vaaditaan usein myös omarahoitusosuutta, mikä korostaa oman varainhankinnan merkitystä. 

Käytännössä varainhankinta toteutuu usein tuotteiden tai palveluiden myynnin, tapahtumien järjestämisen sekä lahjoitusten keräämisen kautta.

Yhdistysten varainhankinta perustuu useisiin eri lähteisiin. Keskeisimpänä rahoitusmuotona toimivat jäsenmaksut, joiden suuruudesta päätetään yhdistyksen säännöissä. Yhdistykset voivat myös vastaanottaa lahjoituksia sekä järjestää rahankeräyksiä, joihin tarvitaan yleensä viranomaisen lupa. Monet yhdistykset harjoittavat myös pienimuotoista tuote- ja palvelumyyntiä sekä tekevät yritysyhteistyötä.

## Sääntely
Suomessa varainhankintaa säädellään useilla eri laeilla. Rahankeräyslaki määrittelee rahankeräysten järjestämisen ehdot, ja yhdistyslaki asettaa puitteet yhdistysten taloudenhoidolle. Varainhankinnassa tulee huomioida myös kuluttajansuojalaki ja henkilötietolaki. Vuodesta 2020 alkaen on ollut mahdollista järjestää myös ilmoituksenvaraisia pienkeräyksiä, mikä on helpottanut erityisesti pienten yhdistysten varainhankintaa.

Yleishyödylliset yhteisöt nauttivat erityisasemaa varainhankinnan verotuksessa. Ne on vapautettu varainhankintatuottojen verotuksesta, kun toiminta täyttää yleishyödyllisyyden kriteerit. Elinkeinotoiminnan muodossa harjoitettava varainhankinta on kuitenkin veronalaista myös yleishyödyllisille yhteisöille.

## Lähteet
Raitiovaunuongelma

**Raitiovaunuongelma** on eettinen ajatuskoe, jonka esitteli ensimmäisenä filosofi Philippa Foot vuonna 1967. Ongelmassa kuvitteellinen moraalidilemma pakottaa valitsemaan yhden ihmisen kuoleman ja viiden ihmisen kuoleman välillä.

Perusversiossa raitiovaunu on suistumassa raiteilla kohti viittä työntekijää. Tarkkailija seisoo vaihteen vieressä ja voi kääntää vaunun toiselle raiteelle, jossa on yksi työntekijä. Ongelma nostaa esiin kysymyksiä utilitaristisen ja deontologisen etiikan eroista sekä toiminnan ja tekemättä jättämisen moraalisesta erosta.

## Historia
Philippa Foot esitteli raitiovaunuongelman vuonna 1967, mutta termin "trolley problem" (suom. raitiovaunuongelma) loi Judith Thomson MIT:stä. Thomson kehitti myös vaihtoehtoisen version, jossa tarkkailija voi pysäyttää raitiovaunun heittämällä lihavan miehen sillalta vaunun eteen.

## Populaarikulttuurissa
Raitiovaunuongelma on noussut merkittäväksi osaksi populaarikulttuuria. Se on esiintynyt muun muassa NBC:n komediasarjassa *[[The Good Place]]*, jossa moraalifilosofian professori Chidi Anagonye joutuu kohtaamaan ongelman konkreettisesti. Ongelma on esiintynyt myös sarjoissa *[[Unbreakable Kimmy Schmidt]]* ja *[[Orange Is the New Black]]*.

## Filosofinen merkitys
Ongelma havainnollistaa keskeistä eroa kahden moraalifilosofisen näkemyksen välillä:

* Utilitarismin mukaan tulisi valita toiminta, joka tuottaa suurimman hyödyn suurimmalle määrälle ihmisiä (yhden kuolema viiden sijaan)
* Deontologisen etiikan mukaan tietyt teot, kuten tappaminen, ovat aina väärin seurauksista riippumatta

Raitiovaunuongelman eri versiot ovat auttaneet kehittämään tärkeitä käsitteitä, kuten ero aktiivisen tappamisen ja passiivisen kuoleman sallimisen välillä. Näillä käsitteillä on edelleen merkitystä nykyaikaisissa oikeustieteellisissä ja yhteiskuntapoliittisissa keskusteluissa.

## Katso myös

* Kategorinen imperatiivi
* Seurausetiikka

## Lähteet
Kaksoismaa

**Kaksoismaa** (engl. *Twin Earth*) on Hilary Putnamin vuonna 1975 esittämä ajatuskoe, joka käsittelee merkityksen ja referenssin suhdetta. Ajatuskokeessa kuvitellaan Maan kanssa identtinen planeetta, jossa ainoa ero on veden kemiallinen koostumus: Kaksoismaassa "vesi" koostuu monimutkaisesta yhdisteestä XYZ eikä H₂O:sta.

## Ajatuskokeen kuvaus
Putnam sijoittaa ajatuskokeen vuoteen 1750, noin 50 vuotta ennen veden molekyylirakenteen löytämistä. Kaksoismaassa kaikki, mukaan lukien sen asukkaat, ovat täsmälleen samanlaisia kuin Maassa. Kaksoismaan asukkaat puhuvat samoja kieliä ja heillä on identtiset mentaaliset tilat, uskomukset ja mielikuvat kuin Maan asukkailla.

Molempien planeettojen asukkaat käyttävät sanaa "vesi" kuvaamaan kirkasta nestettä, joka täyttää valtameret, järvet ja joet sekä sataa taivaalta. Kumpikaan planeetta ei tiedä veden todellista molekyylirakennetta. Putnam argumentoi, että sanan *vesi* merkitys on kuitenkin eri näillä kahdella planeetalla, koska se viittaa eri aineisiin ulkoisessa maailmassa.

## Filosofinen merkitys
Putnam käytti ajatuskoetta argumentoidakseen semanttisen eksternalismin puolesta, jonka mukaan sanojen merkitykset eivät ole vain "päässä" vaan riippuvat myös ulkoisesta maailmasta. Tämä haastaa perinteisen näkemyksen, jonka mukaan identtiset mentaaliset representaatiot johtaisivat identtisiin merkityksiin.

Ajatuskoe osoittaa, että puhujat voivat liittää sanaan täsmälleen samat uskomukset ja mielikuvat tai jopa saman määritelmän, mutta silti sanojen merkitykset voivat poiketa toisistaan. Putnamin mukaan sanan merkitys riippuu aina siitä ulkoisen maailman asiasta, johon puhuja sanalla "vesi" voisi osoittaa.

## Katso myös

* Analyyttinen filosofia
* Mielenfilosofia
* Totuusteoria

## Lähteet
Werther-efekti

**Werther-efekti** on sosiologinen ilmiö, jossa laajasti uutisoidut itsemurhat johtavat itsemurha-aaltoihin. Termi on nimetty Johann Wolfgang von Goethen romaanin *[[Nuoren Wertherin kärsimykset]]* (1774) mukaan, jonka julkaisun jälkeen raportoitiin useita romaanin päähenkilön itsemurhan jäljittelytapauksia.

Mediatutkimuksessa ilmiö on johtanut keskusteluun journalistisesta vastuusta ja itsemurha-uutisoinnin eettisistä ohjeistuksista.

## Historia ja tutkimus
Ilmiö tunnetaan myös nimellä "copycat-ilmiö" itsetuhoisuutta käsittelevässä kirjallisuudessa. Tutkimusmenetelmät vaihtelevat itsetuhokäyttäytymisen ja toteutuneiden itsemurhien tutkimisesta mediauutisoinnin intensiteetin arviointiin. Seurantajaksot ovat vaihdelleet viikoista vuosiin, ja tutkimustulokset ovat olleet vaihtelevia.

## Papageno-efekti
Wolfgang Amadeus Mozartin oopperan *[[Taikahuilu]]* hahmon mukaan nimetty Papageno-efekti kuvaa vastuullisen mediaraportoinnin suojavaikutusta. Käsite viittaa oopperan kohtaukseen, jossa linnustaja Papageno toipuu itsetuhoajatuksistaan ystävien tuella. Termiä käytetään vastakohtana Werther-efektille korostamaan median mahdollisuuksia itsemurhien ehkäisyssä.

## Mediaohjeet
WHO on laatinut kansainväliset ohjeet itsemurhien uutisointiin. Ohjeistus painottaa vastuullista viestintää, johon kuuluu:
* Avun saatavuudesta tiedottaminen
* Asiallisen tiedon jakaminen itsemurhien ehkäisystä
* Erityinen varovaisuus julkisuuden henkilöiden itsemurhista uutisoitaessa
* Kriisiviestinnän periaatteiden noudattaminen

Ohjeistus kehottaa välttämään yksityiskohtaista, sensaatiohakuista tai menetelmää kuvailevaa uutisointia. Suomessa Lääkäriliitto ja media-alan toimijat ovat laatineet yhteisen tiedotussuosituksen, joka kattaa myös onnettomuuksista viestimisen.

## Katso myös
* Joukkopsykologia
* Kriisiviestintä
* Medialukutaito

## Lähteet
Gabri (artisti)

**Gabri** (oik. **Jonatan Gabriel Herman**) on Tampereelta kotoisin oleva rap-artisti, jonka kappaleella ”Pois täält” oli maaliskuussa 2023 yli 300 000 kuuntelua Spotifyssa.

## Ura
Gabrin ensimmäinen single oli elokuussa 2022 omakustanteena julkaistu ”Pois täält”. Seuraavana vuonna hän sai levytyssopimuksen Sony Musicilta ja Volcano Recordsilta. 

Gabri on ollut musiikin kanssa tekemisissä nuoresta lähtien. Hän aloitti tuottajana tehden biittejä muille artisteille, mikä loi pohjaa myös omalle artistiuralle.

## Lähteet
Iso Hangasjärvi

**Iso Hangasjärvi** on metsäjärvi Lieksassa Pohjois-Karjalassa. Sen pinta-ala on 87 hehtaaria. Etäisyys Joensuusta on 78 kilometriä pohjoiskoilliseen.

## Maantiede
Ison Hangasjärven ulottuvuus kaakosta luoteeseen on noin 2,5 kilometriä. Rantaviivan pituus on 8&nbsp;751 metriä. Vihtaniemi erottaa läntistä Kortelahtea muusta järvestä. Syvin kohta, noin kymmenen metriä, sijaitsee pohjoisessa.

Ison Hangasjärven saariluku on neljä. Saaret sijaitsevat järven keskiosassa (Lintusaari, Isosaari, Pikkusaari). Suosaari sijaitsee järven kaakkoisosassa. Järven rannoilla on jonkin verran pientaloja.

Isoon Hangasjärveen virtaa nimetön tulouoma luoteesta. Järven eteläpuolella sijaitsee Mäntyniemi, jonka laki on noin 160 metriä merenpinnan yläpuolella.

Ison Hangasjärven vesitilavuus on 2&nbsp;673&nbsp;000 kuutiometriä.

Iso Hangasjärvi (04.429.1.004) kuuluu Sokojoen valuma-alueeseen (04.429), joka on kolmannen jakovaiheen vesistö Vuoksen vesistössä (04). Toinen jakovaihe on Lieksanjoen alue (04.42) ja ensimmäinen on Pielisen reitin valuma-alue (04.4). Iso Hangasjärvi on alueensa kolmanneksi laajin vakavesi. Laajin on Sokojärvi, jota seuraa Pitkäjärvi. Kaikkiaan Sokojoen valuma-alueella on 45 vähintään hehtaarin laajuista järveä.

## Lähteet
Jazgulom

**Jazgulom** () on Pandžin oikeanpuoleinen sivujoki Tadžikistanin Vuoristo-Badahšanin autonomisella alueella. Sen pituus on 80 kilometriä ja valuma-alueen laajuus 1&nbsp;970 neliökilometriä.

Joki saa alkunsa Jazgulomvuorten pohjoisrinteiden jäätiköiltä ja virtaa syvässä laaksossa. Sen nimenä on yläjuoksulla Mazordara. Keskimääräinen virtaus on 36,2 kuutiometriä sekunnissa.

## Lähteet
Sotilasarvot Tšekin asevoimissa

**Tšekin sotilasarvot** jaetaan upseereihin ja muihin. Viimeisimmät uudistukset järjestelmiin tehtiin vuonna 2011 Naton yhtenäisten standardien mukaisesti.

## Upseerit

Lähde:

## Muut

Lähde:

## Lähteet
Surxob

**Surxob** (, vuoteen 2023 saakka *Qizilsu*, Қизилсу) on Pandžin oikeanpuoleinen sivujoki Tadžikistanissa. Sen pituus on 230 kilometriä ja valuma-alueen laajuus 8&nbsp;630 neliökilometriä.

Joki saa alkunsa Vaxšvuorten eteläisiltä reunavuorilta. Se virtaa alajuoksulla leveässä laaksossa, joka yhtyy suurimman sivujoen Jaxobin (entinen Jaxsu) ja lopuksi Pandžin laaksoon. Surxobin keskimääräinen virtaus 58 kilometrin päässä joen suusta on 75 kuutiometriä sekunnissa. Vettä käytetään maatalouden keinokasteluun.

Surxob on myös Vaxšin keskijuoksun nimitys.

## Lähteet
Ricky Pearsall

**Richard ”Ricky” Pearsall Jr.** (s. 9. syyskuuta 2000) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Pearsall edustaa NFL-joukkue San Francisco 49ersia. Ennen NFL-uraansa hän pelasi Arizonan osavaltionyliopiston ja Floridan yliopiston joukkueissa. 49ers varasi hänet ensimmäisellä kierroksella 31. varausvuorolla . Kesäkuussa 2024 Pearsall teki 49ersin kanssa nelivuotisen ja yhteensä 12,5 miljoonan dollarin arvoisen tulokassopimuksen. Pearsall on pelannut 11 NFL:n runkosarjan ottelua. Näissä otteluissa hänellä on 31 kiinniottoa. Näillä kiinniotoilla hän edennyt 400 jaardia ja tehnyt kolme touchdownia. Uran tilastot päivitetty kauden 2024 jälkeen.

## Lähteet
Wahan (joki)

**Wahan** () on Pandžin alkujoki Afganistanin koilliosassa. Sen pituus on noin 220 kilometriä.

Joki saa alkunsa Vahdžir-nimisenä yli 5&nbsp;000 metrin korkeudella Hindukušin itäisten reunavuorten pohjoisrinteiden jäätiköiltä. Karakijan suun jälkeen se saa nimen Wahan. Joki virtaa kohti länttä Wahanvuorten ja Hindukušin välisessä syvässä laaksossa, jota kutsutaan Wahanin käytäväksi. Pamirjoen yhdyttyä Wahaniin se saa nimen Pandž.

## Lähteet
Murtojärvi (Lieksa)

**Murtojärvi** on matala metsäjärvi Lieksassa Pohjois-Karjalassa. Sen pinta-ala on 1,1 neliökilometriä. Etäisyys Joensuusta on 74 kilometriä pohjoiskoilliseen.

## Maantiede
Murtojärven monista lahdista karttanimi on annettu itäosan vesialueille: Rytylahti, Ruhvonlahti ja Hepolahti. Luoteessa sijaitsevaa lahtea ei ole nimetty. Järven syvin kohta, noin 6,5 metriä, sijaitsee kyseisen lahden länsiosassa. Murtojärven rantamaa on alavaa. Järven lounaispuolisen Luhovaaran korkeustaso yltää noin 270 metriin merenpinnan yläpuolelle, mutta vaara ei sijaitse aivan järven rannalla. Järven koillispuolisen Murtovaaran korkeustaso on noin 215 metriä.

Murtojärven saariluku on seitsemän. Saaret ovat alle hehtaarin mutta yli aarin laajuisia. Laajin on etelässä sijaitseva Pekansaari. Murtojärven rannoilla on siellä täällä pientaloja.

Murtojärveen laskee useita nimettömiä ojia. Ruhvonlahden rannalta alkaa Ruhvonpuro, joka virtaa itään Heinäveteen, joka virtaa etelään Kalmonjärveen (179,2 metriä mpy).

Murtojärven vesitilavuus on 2&nbsp;247&nbsp;000 kuutiometriä.

Murtojärvi (04.945.1.048) kuuluu Hiienjoen valuma-alueeseen (04.945), joka on kolmannen jakovaiheen vesistö Vuoksen vesistössä (04). Toinen jakovaihe on Koitereen alue (04.94) ja ensimmäinen on Koitajoen valuma-alue (04.9). Murtojärvi on alueensa toiseksi laajin vakavesi. Laajin on Mäntyjärvi. Kaikkiaan Hiienjoen valuma-alueella on 72 järveä.

## Lähteet
Sankaruuden mitali

**Sankaruuden mitali** () on tšekkiläinen kunniamerkki, joka perustettiin nykymuodossaan vuonna 1994. Sitä myönnetään tunnustuksena sankarillisesta toiminnasta taistelukentällä sekä tunnustuksena sellaisille henkilöille, jotka ovat oman henkensä uhalla osallistuneet toisen ihmisen pelastamiseen. Mitalia myöntää Tšekin presidentti.

Mitalia jaetaan vain yhdessä luokassa:

*  mitalin nauha

## Lähteet
BWP Borsuk

**BWP Borsuk** () on puolalainen amfibiokykyinen rynnäkköpanssarivaunu, jota valmistaa Huta Stalowa Wola.

## Kehitys
Borsukin kehitys alkoi Puolassa vuonna 2012. Borsukin on tarkoitus korvata Puolan asevoimien neuvostoaikaiset, vuodesta 1973 käytössä olleet BWP-1-rynnäkköpanssarivaunut. Uuden vaunun kehityskilpailu käynnistyi vuonna 2013, ja siihen osallistui useita yhtiöitä. Valmistajaksi valittiin Huta Stalowa Wola. Borsukin prototyyppi esiteltiin 2017 ja vaunu läpäisi asevoimien testit 2020. Puolan asevoimat tilasi vaunuja ensi kertaa helmikuussa 2023.

## Suunnittelu
Borsuk on noin 7,6 m pitkä, 3,4 m leveä, 3,34 m korkea ja painaa noin 25–28 tonnia. Sen voimanlähteenä on 720:n hevosvoiman MTU 8V199 TE20 -turbodieselmoottori. Vaunu on amfibiokykyinen eli se pystyy ylittämään vesistöjä itsenäisesti. Huippunopeus tiellä on 65 km/h ja vedessä 8 km/h. Vaunu voidaan varustaa joko teräs- tai kumitelaketjuilla. Borsukin miehistöön kuuluu kolme jäsentä: johtaja, ajaja ja ampuja. Lisäksi vaunussa voidaan kuljettaa kuutta sotilasta.

Borsuk antaa hyvän ballistisen suojan lentäviä ammuksia sekä miinoja ja tienvarsipommeja (IED) vastaan; Naton Stanag 4569 -standardin taso 3 sivuilla ja taso 4 edessä. Panssarointi on modulaarinen, joten sitä voidaan lisätä tehtävien vaatimusten mukaan. Ajoneuvo on varustettu palonsammutusjärjestelmällä ja suodatusjärjestelmällä CBRN-uhkia vastaan.

Borsukin aseistuksena on kauko-ohjattu ZSSV-30-torni, jossa on 30 mm:n konetykki, 7,62 mm:n UKM-2000C-konekivääri, kahdeksan savukranaattien laukaisinta ja kaksi Spike-LR-panssarintorjuntaohjusten laukaisinta. Tornissa on monipuoliset tähystys-, tähtäys- ja tulenjohtolaitteet miehistölle, joka istuu suojassa vaunun sisällä.

## Mallit

Borsukin alustaa aiotaan käyttää useissa sovelluksissa:
* Borsuk: rynnäkköpanssarivaunu ZSSV-30-tornilla
* Żuk: tiedusteluvaunu
* Oset: johtovaunu
* Gotem: lääkintä-/evakuointivaunu
* Gekon: panssarikaluston pelastus-/hinausvaunu
* Rak: kranaatinheitinvaunu 120 mm:n heittimellä
* Ares: NBC-tiedusteluvaunu

## Käyttäjät
; 
* Puolan asevoimat: 1&nbsp;400 ajoneuvoa eri versioineen tilattu. Näistä 1&nbsp;000 tavallista Borsukia ja yli 300 erikoisvaunua.

## Lähteet

## Aiheesta muualla

* Nowy Bojowy Pływający Wóz Piechoty BORSUK (valmistaja Huta Stalowa Wolan sivusto)  (hsw.pl)
Borensberg

**Borensberg** on taajama Motalan kunnassa Itä-Götanmaan läänissä samannimisessä  historiallisessa maakunnassa Ruotsissa. Taajamassa oli 3&nbsp;119 asukasta vuoden 2023 lopussa.

## Lähteet

## Aiheesta muualla
Xavier Legette

**Anthony Xavier Legette** (s. 29. tammikuuta 2001) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Legette edustaa NFL-joukkue Carolina Panthersia. Ennen NFL-uraansa hän pelasi Etelä-Carolinan yliopiston joukkueessa. Panthers varasi hänet ensimmäisellä kierroksella 32. varausvuorolla . Toukokuussa 2024 Legette teki Panthersin kanssa nelivuotisen ja yhteensä 12,357 miljoonan dollarin arvoisen tulokassopimuksen. Legette on pelannut 16 NFL:n runkosarjan ottelua. Näissä otteluissa hänellä on 49 kiinniottoa. Näillä kiinniotoilla hän on edennyt 497 jaardia ja tehnyt neljä touchdownia. Uran tilastot päivitetty kauden 2024 jälkeen.

## Lähteet
Michał Skóraś

**Michał Krzysztof Skóraś** (s. 15. helmikuuta 2000 Jastrzębie-Zdrój) on puolalainen jalkapalloilija, pelipaikaltaan oikea laitahyökkääjä. Hän on pituudeltaan 172-senttimetrinen ja edustaa Belgian pääsarjassa pelaavaa Club Bruggea sekä Puolan maajoukkuetta.

Skóraś edusti hetken aikaa Lech Poznańin alle 19-vuotiaiden joukkuetta ja voitti Puolan alle 19-vuotiaiden mestaruuden kaudella 2017–2018.  Hän kunnes siirtyi myöhemmin seuran akatemiajoukkueeseen heinäkuussa 2017 ja lähti vuoden jälkeen lainasopimuksella Niecieczaan niin ikään vuodeksi. Hän palasi takaisin Lech Poznańin akatemiajoukkueeseen niin ikään vuoden kuluttua, kunnes hän debytoi edustusjoukkueessa heinäkuussa 2019. Hän siirtyi urallaan toisen kerran lainalle jo muutaman päivän kuluttua, tällä kertaa Rakówiin. Hänen lainasopimuksensa päättyi saman vuoden lopulla ja palattuaan Lech Poznańin edustusjoukkueeseen hän voitti Puolan pääsarjamestaruuden kaudella 2021–2022. Hän pelasi Lech Poznańin edustusjoukkueessa kaikkiaan 131 ottelua, teki niissä 21 maalia ja antoi 13 maalisyöttöä. Nykyisen joukkueensa Club Bruggen kanssa hän on voittanut kaudella 2023–2024 Belgian pääsarjamestaruuden.

Skóraś aloitti maajoukkueuransa edustaen Puolan kaikkia 16–21-vuotiaiden maajoukkueita, kunnes debytoi ammattilaisjoukkueessa syyskuussa 2022. Hän on kuulunut joukkueen kokoonpanoon MM-kilpailuissa 2022 ja EM-kilpailuissa 2024. Molemmissa hän pelasi yhdessä ottelussa; ensimmäisessä 45 ja jälkimmäisessä 22 peliminuutin verran. Hän on pelannut tammikuulle 2025 mennessä yhdeksässä ammattilaisten maajoukkueottelussa, joissa hän on jäänyt maaleitta.

## Lähteet

## Aiheesta muualla
Karavan

**Karavan** oli Albert Bonniers Förlag -kustantamon vuosina 1934–1935 julkaisema kirjallisuuslehti, jonka päätoimittaja oli Artur Lundkvist. Lehti julkaisi modernistisia tekstejä, erityisesti vitalismia ja surrealismia. Lehden kirjoittajakuntaan kuuluivat Lundkvistin lisäksi muun muassa Gunnar Ekelöf, Knut Jaensson, Erik Asklund, Josef Kjellgren ja Gustav Sandgren.

## Lähteet
Ebbe Gustaf Bring

**Ebbe Gustaf Bring** (4. heinäkuuta 1814 Askersund – 12. elokuuta 1884 Linköping) oli ruotsalainen teologi ja pappi, joka toimi Linköpingin piispana vuosina 1861–1884. Hän osallistui pappissäädyn edustajana valtiopäiville vuosina 1853, 1856, 1862 ja 1865.
## Lähteet

## Aiheesta muualla
Malik Nabers

**Malik Nabers** (s. 28. heinäkuuta 2003 Lafayette, Louisiana, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Nabers edustaa NFL-joukkue New York Giantsia. Ennen NFL-uraansa hän pelasi Louisianan osavaltionyliopiston joukkueessa. Giants varasi hänet ensimmäisellä kierroksella kuudennella varausvuorolla . Toukokuussa 2024 Nabers teki Giantsin kanssa nelivuotisen ja yhteensä 29,207 miljoonan dollarin arvoisen tulokassopimuksen. Nabers on pelannut 15 NFL:n runkosarjan ottelua. Näissä otteluissa hänellä on 109 kiinniottoa. Näillä kiinniotoilla hän on edennyt 1 204 jaardia ja tehnyt seitsemän touchdownia. Uran tilastot päivitetty kauden 2024 jälkeen.

## Lähteet
Czesław Michniewicz

**Czesław Michniewicz** (s. 12. helmikuuta 1970) on puolalainen jalkapallovalmentaja ja vuonna 2001 pelaajauransa päättänyt pelaaja. Hänen viimeisin sopimuksensa päättyi lokakuussa 2024 FAR Rabatin kanssa. Hän valmensi Puolan maajoukkuetta MM-kilpailuissa 2022.

## Lähteet

## Aiheesta muualla
Jan Tomaszewski

**Jan Tomaszewski** (s. 9. tammikuuta 1948 Wrocław) on puolalainen ammattilaisuransa päättänyt jalkapallomaalivahti. Hän on pituudeltaan 193-senttimetrinen ja edusti seurajoukkuetasolla Puolassa, Belgiassa ja Espanjassa. Hän voitti Belgian cupin kaudella 1979. Hän edusti maajoukkuetasolla eniten Puolan A-maajoukkuetta, jonka kanssa hän osallistui MM-kilpailuihin 1974 ja 1978. Hän saavutti hopeaa kesäolympialaisista 1976. Hän pelasi ammattilaisten maajoukkuessa yhteensä 63 ottelua.

## Lähteet
Henryk Wieczorek

**Henryk Piotr Wieczorek** (s. 14. joulukuuta 1949 Chorzów) on puolalainen ammattilaisuransa päättänyt jalkapalloilija, pelipaikaltaan keskikenttäpelaaja. Hän on pituudeltaan 182-senttimetrinen ja edusti seuratasolla paria puolalaisseuraa ja ranskalaista AJ Auxerrea. Maajoukkuetasolla hän edusti Puolan A-joukkuetta MM-kilpailuissa 1974 ja kesäolympialaisissa 1976, jossa Puola saavutti hopeaa. Hän pelasi A-maajoukkueessa 19 ottelua ja teki niissä kolme maalia.

## Lähteet
Antoni Szymanowski

**Antoni Jan Szymanowski** (s. 13. tammikuuta 1951 Tomaszów Mazowiecki) on puolalainen jalkapallovalmentaja ja vuonna 1984 uransa päättänyt pelaaja. Hän pelasi oikeana laitapuolustajana ja on valmentanut viimeisimpänä Przebój Wolbromia.

Szymanowski edusti seurajoukkuetasolla merkittävimpänä Wisła Krakovaa, jonka kanssa hän voitti Puolan pääsarjamestaruuden kaudella 1977–1978. Hän liittyi Puolan A-maajoukkueeseen heinäkuussa 1970 ja pelasi joukkueessa 82 ottelua ja teki yhden maalin. Hän kuului joukkueen kokoonpanoon MM-kilpailuissa 1974 ja 1978. Hän saavutti kultaa kesäolympialaisista 1972 ja seuraavasta turnauksesta hopeaa.

## Lähteet
Brakel

**Brakel** on Liivinmaalta kotoisin oleva aatelissuku. Se on otettu Ruotsin ritarihuoneeseen vuonna 1756 ja Suomen Ritarihuoneeseen vuonna 1818. 

Suvun jäseniin kuuluvat muun muassa:

*Karl Adolf Brakel (1774-1861), kapteeni, otti osaa Suomen sotaan
*Gustaf Anton Brakel (1782-1853), runoilija, näytelmäkirjailija ja pankkimies Ruotsissa, edellisen veli
*Karl Gustaf Brakel (1823–1906), meriupseeri, tilanomistaja ja valtiopäivämies
*Thorsten Brakel (1862–1943), konsuli ja valtiopäivämies, Karl Gustaf Brakelin poika.

## Lähteet

## Aiheesta muualla
* Brakel, aatelissuku Europeana heraldica, Kansallisarkisto
Zygmunt Kalinowski

**Zygmunt Kalinowski** (s. 2. toukokuuta 1949 Laski) on puolalainen ammattilaisuransa päättänyt jalkapallomaalivahti. Hän on pituudeltaan 182-senttimetrinen. Hän edusti seuratasolla Puolassa ja Kanadassa. Kotimaassaan hän edusti merkittävimpänä Śląsk Wrocławia, jonka kanssa hän voitti kerran sekä Puolan pääsarjamestaruuden että Puolan cupin. Hän liittyi Puolan A-maajoukkueeseen lokakuussa 1973 ja pelasi joukkueessa neljä ottelua. Hän kuului joukkueen kokoonpanoon MM-kilpailuissa 1974 mutta jäi turnauksessa otteluitta.

## Lähteet
Rome Odunze

**Rome Odunze** (s. 3. kesäkuuta 2002 on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Odunze edustaa NFL-joukkue Chicago Bearsia. Ennen NFL-uraansa hän pelasi Washingtonin yliopiston joukkueessa. Bears varasi hänet ensimmäisellä kierroksella yhdeksännellä varausvuorolla . Heinäkuussa 2024 Odunze teki Bearsin kanssa nelivuotisen ja yhteensä 22,7 miljoonan dollarin arvoisen tulokassopimuksen. Odunze on pelannut 17 NFL:n runkosarjan ottelua. Näissä otteluissa hänellä on 54 kiinniottoa. Näillä kiinniotoilla hän on edennyt 734 jaardia ja tehnyt kolme touchdownia. Tilastot päivitetty kauden 2024 jälkeen.

## Lähteet
Meriaura

**Meriaura Group Oyj** on entinen suomalainen yrityskonserni, joka muodostui Savosolar Oyj:n ja Meriaura Oy:n yhdistymisestä vuoden 2022 lopussa. Savosolar Oyj oli keskittynyt aurinkolämpöratkaisuihin ja Meriaura Oy merilogistiikkaan. Vuonna 2023 konsernin liikevaihdosta 95 % koostui merilogistiikasta. Meriauran osakkeilla käytiin kauppaa Suomen ja Ruotsin First North -listoilla.

Meriaura on harjoittanut kuivarahdin ja vaativien projektitoimituksien kuljetusta erityisesti Itämeren ja Pohjanmeren alueilla. Suurten aurinkolämpöjärjestelmien toimittamiseen keskittynyt Savosolar oli tullut listatuksi Suomen ja Ruotsin First North -kauppapaikoille vuonna 2015. Savosolarin ja Meriauran yhdistyminen toteutui 30. marraskuuta 2022, ja nimeksi otettiin Meriaura Group 1. kesäkuuta 2023. Meriaura Groupin toimitusjohtajana oli syyskuuhun 2024 saakka Kirsi Suopelto. Häntä seurasi 1. lokakuuta 2024 merenkulkuneuvos Jussi Mälkiä. Meriauran tytäryhtiö VG-EcoFuel Oy valmistaa biopolttoaineita kierrätetyistä ja jätepohjaisista raaka-aineista. Suurin omistusosuus konsernista on sijoitus- ja konsultointiyhtiö Meriaura Invest Oy:lla, jonka aiempi nimi oli VG-Shipping Oy. Meriaura osti myös aurinkosähköratkaisuja tarjonneen Rasol Oy:n.

Maaliskuun lopussa 2025 Meriaura Oyj julkisti osakevaihdolla toteutetun yritysjärjestelyn, jossa Meriaura Oyj osti näennäisesti itseään huomattavasti suuremman Summa Defence Oy:n. Tosiasiassa menettelyssä Summa Defence Oy -yritysrypäs listautui pörssiyhtiöksi Meriaura Oyj:n paikalle, ja Meriaura Oyj:n elämä itsenäisenä pörssiyrityksenä päättyi. Yritysjärjestely saatiin toteutettua loppuun kesäkuun 2025 alkupäivinä. Järjestelyn todellista luonnetta kuvaa se, että Meriaura Oyj:n entisten omistajien yhteinen osuus uudesta Summa Defence Oyj:stä on vain 11,8 prosenttia. Uuden yrityksen nimeksi tuli Summa Defence Oyj. Järjestelyllä mahdollistettiin suomalaisen kaksoiskäyttötuotteita ja puolustusteollisuutta edustavan Summa Defencen ja sen osien kasvua. Summa Defence Oyj:n vähemmistöomistajaksi jäänyt Meriaura Invest sai samalla merilogistiikkayritys Meriauran takaisin hallintaansa ja se palautui perheyritykseksi. 

## Lähteet
Harri Sieppi

**Harri Sieppi** (s. 1985) on suomalainen yritysjohtaja.

Sieppi on alun perin lähtöisin Rovaniemeltä, josta hän muutti Helsinkiin. Hän perusti ensimmäisenä yrityksenään verkkokaupan alle 20-vuotiaana ja toimi aikoinaan Varusmiesliiton puheenjohtajana. Myöhemmin hän muun muassa johti liiketoimintaa Citrus-yrityksessä. Sieppi perusti vuonna 2016 Witted Megacorpin ja on siitä lähtien toiminut sen toimitusjohtajana. Hän on koulutukseltaan tradenomi.

## Lähteet